stanford-oval/wikipedia huggingface dataset:
אוליבר סטארק
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011 | נפגעים | קייל | פרק: "Natural Selection" |
| 2013 | לות'ר | שון באטלר | פרק: "#3.3" |
| 2013 | Big Bad World | נער רע | פרק: "#1.3" |
| 2013 | דרקולה | פי.סי באראקלו | פרק: "Come to Die" |
| 2015 | ונוס נגד מארס | סטיבן ג'ונס | פרק: "First Date Rules" |
| 2017–2015 | אדמת הפקר | ריידר | תפקיד ראשי (עונות 2-1); 16 פרקים |
| 2018–הווה | מוקד 911 | אוון 'באק' באקלי | תפקיד ראשי (6 עונות); 96 פרקים מועמד – פרסי בחירת הנוער לפריצת השנה בטלוויזיה (2018) מועמד – פרסי בחירת הנוער לשחקן טלוויזיה בסדרת דרמה (2019) |
| 2021 | מוקד 911: טקסס | אוון 'באק' באקלי | פרק: "Hold the Line" |
הערות שוליים

↑  Into the Badlands 'Deadline' Press Release
↑  Moreau, Jordan (19 ביוני 2019). "'Avengers: Endgame,' 'Riverdale,' 'Aladdin' Top 2019 Teen Choice Award Nominations". Variety (באנגלית). {{cite web}}:  (עזרה)
| --- | --- |
בקרת זהויות :  LCCN: no2016149269  MusicBrainz: 73f6f466-5f42-4aac-aa28-5f3f45d01d3c  VIAF: 725147907522679210005   WorldCat (עם VIAF): 725147907522679210005
משה לניאדו

| --- | --- |
אין תמונה חופשית
 לידה:  7 ביולי 1975 (בן 49)
 מדינה:  ישראל
 עיסוק:  שחקן
 מקום לימודים:  ניסן נתיב
 פרופיל ב-IMDb
משה לניאדו (נולד ב-7 ביולי 1975) הוא שחקן עבר ישראלי. לניאדו למד משחק בניסן נתיב.
ביוגרפיה

בשנים 1998–1999 השתתף בשתי העונות של הסדרה לפי הקומיקס הישראלי המצליח "זבנג!" ששודרה בערוץ 2, גילם את דמותו של ניר לה קוסטה.
בשנת 2002 שיחק בסדרה "כנפיים" ששודרה בערוץ הראשון, בה גילם את בנג'י.
בשנים 2002–2003 שיחק בסדרת הטלוויזיה הקומית של ערוץ 2, "ג'וני" בתפקיד פיני רהב.
בשנת 2003 השתתף בהצגה "פיאף", מחזה המגולל את סיפור חייה של הזמרת הצרפתייה אדית פיאף.
בשנת 2005 ניהל את מחלקת הפרומו בטלעד.
בשנת 2012 ביים את הסרט "היום ה-11: ניצולי מינכן 72".
בשנת 2020 הפיק את הסדרה האמריקאית "Miss Scarlet and The Duke".
בשנת 2022 שימש כשופט בחבר השופטים של פרסי Promax Awards North America לשנת 2022.
ביוגרפיה > חיים אישיים

לניאדו יצא מהארון כהומוסקסואל והוא בן זוגו של גל פלג. בשנת 2011 לניאדו יזם מאבק למען פונדקאות לגייז הוא העלה עם בן זוגו סרטון שזכה לאלפי צפיות. כיום לניאדו עוסק בניהול, שיווק, וקריאייטיב במגוון פלטפורמות.
הערות שוליים

↑  הארץ, מחזה על אדית פיאף בבית לסין, באתר הארץ, 14 בינואר 2003
↑  משה לניאדו, באתר www.ishim.co.il
↑  אריאנה מלמד, "היום ה-11": להמיס את האימה של מינכן, באתר ynet, 31 במאי 2012
↑  מוזיקה קלאסית - היום ה-11: ניצולי מינכן 72, באתר www.habama.co.il
↑  Miss Scarlet & The Duke, Moshe Laniado Peleg (באנגלית אמריקאית)
↑  Moshe Laniado-Peleg | Production Manager, IMDb (באנגלית אמריקאית)
↑  Moshe Laniado Peleg ב-LinkedIn: #promaxawards | 10 תגובות, באתר linkedin
1 2  משה לניאדו – יוזם המאבק למען פונדקאות לגייז, באתר ‏מאקו‏, 26 בדצמבר 2011
1 2  נרי ברנר, מאבק ביוטיוב: למען פונדקאות לזוגות חד-מיניים, באתר ynet, 7 בנובמבר 2011
↑  אודותיו, באתר Moshe Laniado Peleg (באנגלית)
↑  חגי מטר, ארץ אבות: הומואים יוצאים לקרב על הפונדקאות, באתר nrg‏, 21 בנובמבר 2011
קאימק

| --- | --- |
קאימק טורקי
קאימק טורקי
 
 מאכלים
 סוג:  מוצרי חלב 
 מוצא:  טורקיה, סרביה 
 מרכיבים עיקריים:  חלב 
 
קאימק (וכן: קז'מאק, קז'מארק, קאילגמאק, גיימאק, גיימאר, גאימר, קמר) הוא מוצר חלב שמנתי ממטבחי מרכז אסיה, חבל הבלקן, העמים הטורקיים והמטבח הטורקי, העשוי מחלב בקר או תאו מים ודומה לשמנת עשירה.
בשיטת ההכנה המסורתית מרתיחים חלב באיטיות ולאחר מכן מבשלים אותו כשעתיים בחום נמוך. לאחר כיבוי האש, מקפים את הקרום, ומניחים לו להצטנן ולתסוס מעט, במשך מספר שעות או אף ימים.
בקאימק כ-60% שומן. מרקמו סמיך ושמנתי, אם כי לא לגמרי מוצק עקב נוכחות סיבי חלבון חלב, וטעמו עשיר.
המונח קאימק וגרסאותיו בשפות בהן הוא קיים (ביניהן: מונגולית, טורקית, אזרית, קירגיזית, אוזבקית, טורקמנית) ובשפות עמים שירשו את המונח (למשל כאלו שהיו תחת שלטון או השפעת האימפריה העות'מאנית), אינו מציין רק את המוצר המוגמר, אלא גם כל קרום הנוצר על פני החלב לאחר רתיחה וכן קצף הנוצר על קפה טורקי ברתיחתו.
קאימק בטורקיה

בטורקיה התקיימו חנויות למכירת קאימק מאות שנים. כיום קאימק נאכל לרוב כחלק מארוחת הבוקר הטורקית הטיפוסית. לרוב הוא נאכל יחד עם מאפים, שימורים או דבש, או כמלית לחביתיות.
קאימק מאזור אפיונקרהיסאר מופק מחלב תאואי-מים, הניזונים מהשאריות שנותרות לאחר כבישת זרעי פרג לצורך הפקת שמן.
קאימק בבלקן

בבלקנים המאכל מיוצר לרוב בייצור ביתי, אם כי גם הייצור המסחרי צובר פופולריות. המוצר טעים במיוחד כשהוא טרי, יום-יומיים לאחר הייצור. ניתן לשמרו שבועות בקירור אך אז הוא מתקשה ומאבד מטעמו. גרסה בה הקאימק מבשיל בשקי עור נקראת "סקורופ".
בבוסניה והרצגובינה, מונטנגרו, סרביה ומקדוניה הוא נחשב כמאכל לאומי.
המאכל נצרך כמתאבן וגם כמטבל. בסרביה הוא משמש כמלית ללחמנייה, מאכל זה נקרא lepinja sa kajmakom ומשמש כארוחת בוקר או כמזון מהיר. מאכל בלקני אחר הוא pljeskavica sa kajmakom, סוג של המבורגר שמעליו קאימק מותך. קאימק משמש גם ב-ribić u kajmaku – שוק בקר מבושל עם קאימק.
קאימק במזרח התיכון

באיראן סוג שמנת זה מכונה גם קאימק וגם סרשיר. בעיראק הוא מכונה גאימר או קאימר ומוגש לעיתים לארוחת בוקר עם לחם, דבש או ריבה ותה חם. בעיראק נמכר בגרסה תעשייתית וכן כמוצר-חווה. הגרסה הנמכרת על ידי חוואים מכונה "גאימר ערב" או "גאימר מעדן". יהודי עיראק אכלו קאימק על מצע של מאפה קאהי (מאפה מתוק) בחג השבועות.
דלעת מסוכרת עם קאימק ואגוזים, בחג המולד בטורקיה
בקלוואה טורקית עם קאימק ופיסטוק חלבי
קבב בוסני עם קאימק
קטאיף ממולא קיאמק, מלבנון
קאימר עיראקי מחלב תאו מים
הערות שוליים

↑  קיפוי: הסרת הקצף העולה על פני תבשיל
↑  קאימק, באתר "מרתף הגבינות של רן בוק"
↑  קאימק, בבלוג "חומוס להמונים"
יאיר לפיד (תוכנית טלוויזיה)

| --- | --- |

 סוגה:  בידור, אירוח
 יוצרים:  יאיר לפיד
 בימוי:  בני כרמלי
 מנחים:  יאיר לפיד
 שחקנים:  יאיר לפיד
 משתתפים:  אדיר מילר, ירדן בר-כוכבא, עדי אשכנזי, ליאור שליין, ארז שלם, שלום אסייג, יונתן ברק, רותם אבוהב, ענת מגן-שבו, ליטל שוורץ
 ארץ מקור:  ישראל ישראל
 שפות:  עברית 
 מספר עונות:  8
 מספר פרקים:  כ-200
 הפקה
 מפיק:  דני וסלי
 חברת הפקה:  מעגלות
 עורכים:  אסף גרינבוים, דפנה שפיגלמן
 אורך פרק:  כ-60 דקות
 שידור
 רשת שידור:  ערוץ 2 (רשת)
 תקופת שידור מקורית:  2 במרץ 2000 – 2 ביולי 2007
 קישורים חיצוניים
 אתר רשמי
 דף התוכנית ב-IMDb
 
יאיר לפיד הייתה תוכנית ראיונות ואירוח ישראלית, בהנחייתו של יאיר לפיד, אשר שודרה בשנים 2000–2007 בערוץ 2 במשך שמונה עונות, במסגרת זכיינית השידור "רשת". התוכנית היא המשכה של תוכניות האירוח אותם הנחה לפיד, "יאיר לפיד חי בעשר" ששודרה בין השנים 1997–1999 בערוץ 3, ו"סוגרים שבוע עם יאיר לפיד" ששודרה בין השנים 1995–1997 בערוץ הראשון.
התוכנית זכתה להצלחה רבה, ולפרס מסך הזהב שלוש שנים ברציפות (פרס המוענק על פי בחירת הקהל). במסגרת התוכנית אירח לפיד בשידור חי אנשים בולטים הקשורים במידה רבה בענייני האקטואליה, אם בעולם הפוליטיקה, הבידור או הציבור, מישראל ומהעולם. באולפן התוכנית התראיינו מאות אנשים, בהם ראשי הממשלה אהוד אולמרט, אריאל שרון, בנימין נתניהו, אהוד ברק, שמעון פרס ויצחק שמיר; ואנשי בידור ותרבות מובילים, כגון ארז טל, אבי קושניר, איל קיציס, יעל בר זוהר, נינט טייב, עפרה חזה, גילה אלמגור, אהוד מנור, מיקי גבע, נעמי שמר וצביקה הדר. המרואיין הראשון בתוכנית הבכורה היה אריק איינשטיין. כמו כן, שודרו ראיונות מיוחדים עם אנשים מוכרים מחו"ל, כגון: ג'וליה רוברטס, ארנולד שוורצנגר, ריצ'רד גיר, ביל גייטס, סטיבן הוקינג והדלאי לאמה.
מבנה התוכנית

לרוב, היה לתוכנית מבנה קבוע:
פתיחה: בתחילת התוכנית מגיע לפיד לאולפן, ומדבר, לרוב באופן הומוריסטי וברוח בידורית לגבי אירועי השבוע. במקרה וקרה אירוע חמור בולט, משוחח לפיד עם צופיו בנושא זה.
אירוח: אירוח קומיקאי, בעונה השמינית: יונתן ברק (בעונות קודמות: שלום אסייג, ליאור שליין ואחרים), המשוחח עם לפיד וצופיו ברוח סאטירית על אירועי השבוע החולף. עקב הפופולריות שלה זכו חלק מהקומיקאים שהתחילו את דרכם בפינה זו, נוצרה לה תדמית של מזניקת קריירות של קומיקאים. חלק מהקומיקאים שהתארחו זכה לתוכנית משלו.
ראיון ראשי: חלק בו מראיין לפיד אדם בולט, עליו התמקדה התקשורת בשבוע החולף.
ראיון משני: ראיון שני בו משוחח לפיד עם אדם נוסף בולט, שגם הוא קשור באופן אקטואלי.
הופעה: הופעה מוזיקלית של אמן בולט, שלעיתים מתארח גם ב"שאלון המורחב".
שאלון מורחב: קטע בו שואל לפיד מספר שאלות, לרוב עקביות, אדם בולט מעולם הבידור.
הצגת התוכנית הבאה: חלק בו מראה לפיד קטע של דקה מהפרק של התוכנית המשודרת אחריו, בעונה השמינית: "הישראלים".
פינה קומית: פינת סטנד-אפ, לרוב במסגרתה הרגילה, אך לעיתים גם במסגרת שיחה עם לפיד. לרוב מדובר בבדרן המתארח לכל אורך העונה כולה; בין הקומיקאים: טוביה צפיר, ירדן בר-כוכבא, רמי ורד, אדיר מילר, ליאור שליין, שלום אסייג, עדי אשכנזי, רותם אבוהב וענת מגן-שבו אשר הופיעו ביחד, ליטל שוורץ, יונתן ברק וארז שלם.
Ice Cream

"Ice Cream" (בעברית: "גְלִידָה") הוא סינגל שהוקלט על ידי להקת בנות הקיי-פופ הקוריאנית בלאקפינק והזמרת-יוצרת האמריקאית סלינה גומז, מתוך האלבום, The Album. השיר יצא לאור ב-28 באוגוסט 2020, על ידי חברות התקליטים אינטרסקופ רקורדס ו-YG אנטרטיינמנט, כסינגל השני מתוך האלבום.
השיר יוצא לאור שלושה חודשים לאחר צאת הלהיט הבינלאומי של הלהקה "How You Like That", ששבר שיאי גינס וזכה להצלחה רבה.
רקע וכתיבה

השיר נכתב על ידי סלינה גומז, אריאנה גרנדה, ויקטוריה מונה וטומי בראון והופק על ידי טומי בראון, בקו בום, טדי פארק ומר. פרנקס. ביוני 2020, הוציאה הלקה את הסינגל הראשון מתוך האלבום "How You Like That".‏ 23 שעות אחרי צאתו של הקליפ, מונה הצפיות שלו מנה כ-81,026,891 צפיות, מה שהופך אותו לסרטון הראשון בכל הזמנים שהצליח לחצות את רף ה-80 מיליון צפיות בפחות מ-24 שעות. כאשר חלפו ה-24 שעות, פורסם כי סך הצפיות שהקליפ צבר הוא 82,377,522. כמה ימים לאחר המאורע, דיווח באופן רשמי מיוטיוב כי מספר הצפיות שצבר הקליפ ב-24 השעות הראשונות לצאתו הוא 86.3 מיליון צפיות. בפחות משבוע, שבר הקליפ של השיר חמישה שיאי גינס.
בדיוק ביום צאתו של "How You Like That", הוציאה הזמרת-יוצרת האמריקאית סלינה גומז את "Past Life", ביחד עם טרבור דניאל. לבסוף, הוכרז כי בלאקפינק וגומז יוציאו ביחד שיר חדש ששמו יהיה "Ice Cream", תוך שגומז תהיה שותפה בכתיבה שלו והוא יתפקד כסינגל השני מתוך האלבום של בלאקפינק, The Album.
קידום

ב-23 ביולי 2020, פרסמה בלאקפינק בחשבונות המדיה השונות שלה כי היא תוציא סינגל חדש מהאלבום, אך את שמו ואת מי שמתארח בו לא פרסמה, אלא נתנה למעריצים לנחש מיהו האמן שעתיד להתארח בו. כמה ימים לאחר מכן, פורסמה עטיפתו הרשמית של האלבום. ב-4 באוגוסט, פורסמה כרזה נוספת של השיר, תוך שאת האמן שמתארח בשיר עוד לא פרסמה. רק ב-12 באוגוסט, נודע באופן רשמי כי האמן שיתארח בשיר הוא סלינה גומז.
ביקורת > רשימות סוף שנה

"Ice Cream" נחשב בעיני מבקרים רבים לאחד השירים הטובים ביותר בשנת 2020. צוות הרולינג סטון דירגו את השיתופי הפעולה הפופ הטובים ביותר לשנת 2020, באומרם כי אחרי שנה שהייתה מסומנת בעיקר על ידי בידוד, הסגר עצמי ותחושות בדידות עקב מגפת הקורונה שהחלה בתחילת שנה שעברה, "מצאנו דרכים לשתף פעולה שהביאו לנו כמה ויברציות נהדרות ומצבי רוח לגיטימיים שיעבירו אותנו דרך 2020 .... אבל הדבר הכי חשוב הוא שגם למרות מגפת הקורונה והסגר המוזיקה הוכיחה שאנשים מכל מרחקי העולם יכולים למצוא שותפויות יצירתיות". השיר "Ice Cream" נכלל בדירוגם ונאמר כי "קולותיהם של להקת הבנות בלאקפינק יחד עם גומז מתחלפים בצורה מושלמת, צבני ומפתה באותה מידה, בעודם מחזיקים מעמד עם נסיכת הפופ השולטת".
| פרסום | רשימה | דירוג | מקור |
| --- | --- | --- | --- |
| Rolling Stone | שירי שיתוף הפעולה הטובים ביותר של 2020 | — |  |
וידאו קליפ

הווידאו קליפ הרשמי של השיר עלה לערוץ היוטיוב הרשמי של בלאקפינק בשידור חי ב-28 באוגוסט 2020.
הקליפ קיבל מועמדות לפרס הווידאו קליפים של MTV בקטגוריית "קליפ הקיי-פופ הטוב ביותר".
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  עולמי | בילבורד גלובל 200 | 8 |  |
|  עולמי | בילבורד גלובל ללא ארצות הברית | 6 |  |
|  אוסטריה | Ö3 אוסטריה טופ 40‏ | 57 |  |
|  אוסטרליה | מצעד הסינגלים האוסטרלי | 16 |  |
|  אירלנד | מצעד הסינגלים האירי | 33 |  |
|  ארגנטינה | ארגנטינה הוט 100 | 42 |  |
|  ארצות הברית | בילבורד הוט 100 | 13 |  |
|  ארצות הברית | מצעד 40 שירי המיינסטרים | 23 |  |
|  ארצות הברית | רולינג סטון טופ 100 | 9 |  |
|  גרמניה | GfK – טופ 100 | 78 |  |
|  הונגריה | Rádiós Top 40 | 6 |  |
|  הממלכה המאוחדת | מצעד הסינגלים הבריטי | 39 |  |
|  יפן | יפן הוט 100 | 22 |  |
|  ליטא | AGATA | 36 |  |
|  מלזיה | RIM | 2 |  |
|  ניו זילנד | המצעד הניו זילנדי הרשמי | 18 |  |
|  סינגפור | RIAS | 2 |  |
|  סלובקיה | ČNS IFPI | 38 |  |
|  ספרד | PROMUSICAE | 90 |  |
|  סקוטלנד | מצעד הסינגלים הסקוטי | 20 |  |
|  פורטוגל | מצעד הסינגלים הפורטוגזי | 25 |  |
|  פלנדריה | אולטראטופ 50 | 28 |  |
|  צ'כיה | ČNS IFPI | 60 |  |
|  צרפת | SNEP | 135 |  |
|  קוריאה הדרומית | סירקל צ'ארט | 8 |  |
|  קנדה | קנדה הוט 100 | 11 |  |
|  קנדה | CHR/Top 40 | 29 |  |
|  רומניה | מצעד השירים הרומני | 80 |  |
|  שוודיה | סוורייטופליסטן | 78 |  |
|  שווייץ | המצעד השווייצרי | 45 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 28 באוגוסט 2020 | הזרמת מוזיקה • הורדה דיגיטלית | אינטרסקופ • YG |  |
| אוסטרליה | 28 באוגוסט 2020 | רדיו להיטים עכשוויים | YG |  |
| ארצות הברית | 1 בספטמבר 2020 | רדיו להיטים עכשוויים | אינטרסקופ • YG |  |
אישאן פנדיטה

אישאן פנדיטה (בהינדי: इशान पंडिता; נולד ב-26 במאי 1998 בניו דלהי שבהודו) הוא כדורגלן הודי המשחק בעמדת החלוץ בנבחרת הודו.
קריירת מועדונים

פנדיטה גדל במחלקות הנוער של אלקובנדס, אלמריה, לגנס וז'ימנסטיק טרגונה.
הוא החל את הקריירה המקצוענית שלו בקבוצת פובלה מאפומט מהליגה הספרדית הרביעית, ובהמשך שיחק בלורקה, גם היא מהליגה הספרדית הרביעית.
ב-3 באוקטובר 2020 חתם פנדיטה בגואה מליגת העל ההודית. הוא ערך 11 הופעות ליגה במדי המועדון, בהן הבקיע ארבעה שערים.
ב-2 בספטמבר 2021 חתם בג'אמשדפור מליגת העל ההודית. הוא ערך 34 הופעות ליגה במדי המועדון, בהן הבקיע חמישה שערים.
ב-10 באוגוסט 2023 חתם בקרלה בלסטרס לשנתיים עם אופציה לשנה נוספת.
קריירה בינלאומית

ב-25 במרץ 2021 ערך פנדיטה את הופעת הבכורה שלו בנבחרת הודו, בתיקו 1-1 נגד נבחרת עומאן במשחק ידידות. ב-14 ביוני 2022 הבקיע את שער הבכורה שלו בנבחרת, בניצחון 4-0 על נבחרת הונג קונג במסגרת מוקדמות גביע אסיה 2023.
נכלל בסגל נבחרת הודו לטורניר גביע אסיה 2023.
הערות שוליים

↑  ISL 2021-22: Jamshedpur FC signs Ishan Pandita from FC Goa באתר Sportstar, ‏ 2 בספטמבר 2021 (באנגלית)
↑  India's 26-member squad for AFC Asian Cup Qatar 2023 announced באתר פדרציית הכדורגל ההודית, 30 בדצמבר 2023 (באנגלית)
| נבחרת הודו – גביע אסיה בכדורגל 2023 |
| --- | --- | --- |
|  1 גורפריט •  2 בקה •  3 בוסה •  4 לאלצ'ונגנונגה •  5 ג'הינגאן •  6 מישרה •  7 טאפה •  8 סורש •  9 מנביר •  10 פרננדס •   11 צ'הטרי •  12 קולאקו • 13 קיית •  14 נאורם • 15 אודנטה • 16 רהול • 17 צ'האנגטה • 18 סמד • 19 ראלטה • 20 קוטאל • 21 פוג'ארי • 22 מהטאב • 23 אמרינדר • 24 ויקראם • 25 טאנגרי • 26 פנדיטה • מאמן: שטימץ |  1 גורפריט •  2 בקה •  3 בוסה •  4 לאלצ'ונגנונגה •  5 ג'הינגאן •  6 מישרה •  7 טאפה •  8 סורש •  9 מנביר •  10 פרננדס •   11 צ'הטרי •  12 קולאקו • 13 קיית •  14 נאורם • 15 אודנטה • 16 רהול • 17 צ'האנגטה • 18 סמד • 19 ראלטה • 20 קוטאל • 21 פוג'ארי • 22 מהטאב • 23 אמרינדר • 24 ויקראם • 25 טאנגרי • 26 פנדיטה • מאמן: שטימץ | הודו |
דראם אנד בייס

| --- | --- |

רצועת דראם אנד בייס
 מקורות סגנוניים:  ברייקביט הארדקור, טכנו, היפ הופ, רגאיי, ראגמאפין, דאב, פאנק, ברייקביט, ג'אז
 מקורות תרבותיים:  תחילת/אמצע שנות ה-90, לונדון ובריסטול, בריטניה
 מוצא:  ג'מייקה, הממלכה המאוחדת 
 כלים:  סינתיסייזר, מכונת תופים, סקוונסר, מקלדת, דוגם צלילים (סמפלר), מחשב אישי
 פופולריות מיינסטרים:  קטנה, תחילה בבריטניה, כיום גלובלית
 תת-סוגות
 דארק סטפ, דראם פאנק, אלקטרו סטפ, גאז' סטפ, ג'אמפ אפ, ליקויד פאנק, ניורו פאנק, טק סטפ, דראם סטפ
 סוגות היתוך
 ברייק קור, ברייק סטפ, דארק קור, דאבסטפ, היפ סטפ
 
"פנדולום" בהופעה חיה בשפילד
דראם אנד בייס (באנגלית: Drum and Bass) הוא סגנון של מוזיקה אלקטרונית. הסגנון החל להתפתח בתחילת שנות ה-90 וכולל בדרך כלל מקצבי תופים מהירים ומקוטעים בין 160 ל-180 פעימות לדקה יחד עם בייסליין כבד ועמוק. הדראם אנד בייס, שהחל בבריטניה ומשלב בתוכו רעיונות סגנוניים שונים, נחשב גם כיום כמחתרתי אך לעיתים אף מגיע לציבור הרחב.
בישראל סצנת הדראם אנד בייס הוקמה על ידי עדי לב באמצע שנות ה-90. במהלך שנות ה-2000, ועד ימינו אנו, קבוצת "אינפיוז" נחשבה לקבוצה המובילה בסצנה. לאורך השנים ביקרו בישראל שלל יוצרי דראם אנד בייס שונים ומובילים. בהם גולדי ופנדולום.
הערות שוליים

1 2  רפי ברבירו, בלב הסצינה, באתר ynet, 26 ביולי 2007
| --- | --- |
בקרת זהויות :  GND: 4466811-9 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
ז'וזפ מריה ברוקאל

| --- | --- |

 לידה:  30 במאי 1970 (בן 54) ברצלונה, ספרד 
 קבוצות כמאמן
 2002–2010 2010–2011 2011–2012 2012 2012–2013  2013–2014 2014–2015 2016–2017 2017–2018 2018–2019 2019–2020 2020–2021 2021–2022 2022–2024 2024–:  ברצלונה (ע') בודיוולניק קייב מנורקה אליקנטה דונצק בלפסט סטאר פנאתינאיקוס (ע') ברצלונה (ע') אסיקשהיר אסטודיאנטס מדריד סאסקי בסקוניה (ע') מוחארק פראט מכבי תל אביב (ע') באיירן מינכן (ע')
 הישגים כמאמן
 2 אליפויות ספרד לנוער (1999, 2007)  אליפות הסופרליגה האוקראינית (2011)  2 אליפויות יורוליג (2003, 2010)  4 אליפויות הליגה הספרדית (2002, 2004, 2009, 2020)  3 גביעי ספרד (2003, 2007, 2010)  הגביע היווני (2015)  2 גביעי סופרקופה (2004, 2010)  2 אליפויות ישראל (2023, 2024)
 
ז'וזפ מריה ברוקאל (בספרדית: Josep Maria Berrocal; נולד ב-30 במאי 1970) הוא מאמן כדורסל ספרדי המשמש כעוזר מאמן בבאיירן מינכן מליגת העל הגרמנית בכדורסל והיורוליג.
קריירה

ברוקאל עשה את צעדיו הראשונים כמאמן בקבוצות הנוער של חובנטוד בדאלונה, לפני שהצטרף לברצלונה מ-1997 עד 2010. באותן 13 עונות בברצלונה הוא בילה חמש עונות במחלקת הנוער עד שעשה את קפיצת המדרגה לקבוצה הראשונה של ברצלונה, שם עבד שמונה שנים כעוזר מאמן, וזכה בשני תוארי יורוליג, שלוש אליפויות ספרד, שלושה גביעי המלך, שני תוארי סופרקופה ושתי אליפויות קטלוניה. בנוסף, בעונת 2006/2007 שילב את עבודתו בקבוצה הראשונה עם זו של המאמן הראשי בקבוצת הנוער של ברצלונה, והצליח לזכות באליפות ספרד. בברצלונה הוא שימש כעוזר לסבטיסלב פשיץ', דושקו איבאנוביץ' וצ'אבי פסקואל.
בעונת 2010/2011 הוא חתם כמאמן ראשי בבודיוולניק קייב מהסופרליגה האוקראינית, עמה זכה באליפות והשיג את הקמפיין האירופי הטוב ביותר בתולדות המועדון, כשהגיע לרבע גמר עונת 2010/2011 ביורוקאפ והודח על ידי קחאסול סביליה).
בעונת 2011/2012 חתם במנורקה. הוא הצליח להעלות את המועדון לליגת העל הספרדית, אך הקבוצה ויתרה על העלייה מסיבות כלכליות.
באוקטובר 2012 הוא עזב את אליקנטה, עמה פתח את העונה, וחזר לאוקראינה כדי לחתום בבי.סי. דונצק. לאחר שלושה חודשים הוא עזב את הקבוצה.
בקיץ 2014 חתם ברוקאל בפנאתיניאקוס כעוזרו של דושקו איבאנוביץ'.
ב-2016 הוא חתם בברצלונה כעוזר לגאורגיס ברצוקאס.
ב-2017 חתם ברוקאל כמאמן ראשי באסקישהיר שעלתה לליגת העל הטורקית. הוא נבחר כמאמן למשחק האולסטאר של הליגה, אך בסיום העונה המועדון התפרק עקב בעיות כלכליות.
בקיץ 2018 הוא מונה למאמן אסטודיאנטס מדריד, הפעם הראשונה בה אימן בליגת ה-ACB. לאחר הניצחון בדרבי מול ריאל מדריד הצליחה הקבוצה הצליחה להעפיל לגביע המלך.
ב-18 ביולי 2019 הוא חתם בסאסקי בסקוניה בתור עוזר המאמן הראשון, והקבוצה זכתה באליפות אחרי טורניר שהתקיים בוולנסיה.
בנובמבר 2020 הוא נכנס לתפקיד המאמן הראשי של אל מוחארק הבחריינית.
ב-18 ביולי 2021 הוא חתם כמאמן פראט מליגת ה-LEB Oro.
ב-28 ביולי 2022 הוא מונה לעוזרו של עודד קטש במכבי תל אביב מליגת העל הישראלית והיורוליג.
באוגוסט 2024 עזב את מכבי תל אביב וחתם כעוזר מאמן בבאיירן מינכן.
הערות שוליים

↑  אור שקדי‏, יד ימינו של קטש: ז'וספ מריה ברוקאל מונה לתפקיד עוזר המאמן במכבי תל אביב, באתר וואלה, 28 ביולי 2022
↑  אהרל'ה ויסברג‏, עוזב את מכבי ת"א: ז'וזפ מריה ברוקאל עובר לבאיירן מינכן, באתר וואלה, 11 באוגוסט 2024
מלווין לורנצן

מלווין לורנצן (באנגלית: Melvyin Lorenzen; נולד ב-26 בנובמבר 1994) הוא כדורגלן אוגנדי-גרמני המשחק בעמדת הקיצוני בפאת'ום יונייטד.
קריירת מועדונים

לורנצן התחיל את הקריירה שלו בקבוצות ילדים מקומיות עד שבגיל 13 הצטרך למחלקת הנוער של הולשטיין קיל. בקיץ 2013 הצטרף ורדר ברמן. ב-5 באוקטובר 2013 לורנצן ערך את הופעת הבכורה שלו בבונדסליגה בתיקו 1-1 נגד שטוטגרט. ב-13 בדצמבר 2014 לורנצן הבקיע את שער הבכורה שלו בקבוצה בתיקו 3-3 נגד הנובר 96. ב-28 בינואר 2015 לורנצן נפצע במיניסקוס בברכו הימנית.
ביולי 2017 לורנצן חתם בדן האג מליגת העל ההולנדית. את הופעת הבכורה שלו לורנצן ערך בהפסד 3-0 לאוטרכט.
ב-23 בספטמבר 2019 חתם בקרפטי לבוב מליגת העל האוקראינית.
ב-23 באוגוסט 2021, לורנצן חתם בסליגו רוברס מליגת העל האירית עד לסיום העונה.
ב-15 בספטמבר 2022 חתם בוורמטיה וורמס מהליגות הנמוכות בגרמניה.
קריירה בינלאומית

במאי 2016 לורנצן זומן לראשונה לסגל נבחרת אוגנדה. ב-31 במאי 2016 לורנצן ערך את הופעת הבכורה שלו בנבחרת בהפסד 2-0 לזימבבואה.
לזאר צ'ירקוביץ'

לזאר צ'ירקוביץ' (בסרבית: Лазар Ћирковић; נולד ב-22 באוגוסט 1992) הוא כדורגלן סרבי, המשחק בעמדת הבלם בג'משדפור.
קריירה

צ'ירקוביץ' התחיל את הקריירה שלו בקבוצת הילדים של פיליפ פיליפוביץ' ניש. בהמשך עבר לפרטיזן בלגרד ובגיל 16 הצטרף ליריבה העירונית, ראד. ב-23 באפריל 2011, צ'ירקוביץ' ערך את הופעת הבכורה שלו בקבוצה הבוגרת בתיקו 1-1 נגד ספרטק סובוטיצה. בעונת 2012/2013, צ'ירקוביץ' הצליח להשתלב בהרכב הקבוצה. ב-3 באפריל 2013, צ'ירקוביץ' הבקיע את שער הבכורה שלו בקריירה בניצחון 0–2 נגד דוניי סרם.
ב-20 באוגוסט 2014, צ'ירקוביץ' חתם בפרטיזן בלגרד עד לסיום העונה. ב-18 בספטמבר 2014, צ'ירקוביץ' ערך את הופעת הבכורה שלו בקבוצה בתיקו 0-0 נגד טוטנהאם הוטספר במסגרת הליגה האירופית.
ב-23 בינואר 2018, צ'ירקוביץ' חתם בלוצרן מליגת העל השווייצרית. ב-18 בפברואר 2018, צ'ירקוביץ' ערך את הופעת הבכורה שלו בתיקו 1-1 נגד ציריך.
ב-6 בפברואר 2020, צ'ירקוביץ' חתם במכבי נתניה מליגת העל. בסיום העונה שוחרר מהקבוצה.
בינואר 2021, צ'ירקוביץ' חתם בקישווארדה מליגת העל ההונגרית.
ב-28 ביולי 2022 צ'ירקוביץ' חתם בבודפשט הונבד.
ב-16 בספטמבר 2023 צ'ירקוביץ' חתם בצ'נאיין מליגת העל ההודית.
ב-5 בספטמבר 2024 חתם בג'משדפור.
תארים

ליגת העל: 2014/2015, 2016/2017
הגביע הסרבי: 2016/2017
הערות שוליים

↑  מאור רחמני, ‏הסגל הושלם: לזאר צ'ירקוביץ' חתם במכבי נתניה, באתר ONE‏, 6 בפברואר 2020
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לזאר צ'ירקוביץ'".
לוציפר

ערך זה עוסק בכינוי של השטן בנצרות. אם התכוונתם למשמעות אחרת, ראו .
| --- | --- |

 תרבות:  לוציפריאניזם 
 אלים מקבילים:  פוספורוס, שטן, שטן, כוכב הבוקר, סמאל, Lucifer, אוסקליס, Danica, הילל בן שחר 
 אם:  האוסוס 
 
"לוציפר" מאת אלסנדרו ולוטלו, שנת 1534.
"נפילתו של לוציפר" מאת גוסטב דורה, איור של סצנה מתוך "גן העדן האבוד" מאת מילטון, שנת 1866.
לוּצִיפֵר (מלטינית Lucifer, "נושא אור"), הידוע גם כהֵילֵל בִּן-שָׁחַר, הוא כינויו של השטן באמונה הנוצרית.
מקורות ומסורות

מקור השם בספר ישעיהו: ”אֵיךְ נָפַלְתָּ מִשָּׁמַיִם, הֵילֵל בֶּן-שָׁחַר, נִגְדַּעְתָּ לָאָרֶץ, חוֹלֵשׁ עַל גּוֹיִם. וְאַתָּה אָמַרְתָּ בִלְבָבְךָ: הַשָּׁמַיִם אֶעֱלֶה מִמַּעַל לְכוֹכְבֵי אֵל, אָרִים כִּסְאִי וְאֵשֵׁב בְּהַר מוֹעֵד, בְּיַרְכְּתֵי צָפוֹן, אֶעֱלֶה עַל בָּמֳתֵי עָב, אֶדַּמֶּה לְעֶלְיוֹן. אַךְ אֶל שְׁאוֹל תּוּרָד, אֶל יַרְכְּתֵי בוֹר.” (ישעיהו י"ד, יב-טו). דבריו אלה, שבמקור כוונו כדברי תוכחה למלך בבל, מרמזים על-פי שיטת הפרה-פיגורציה המקובלת בנצרות, לנפילתו של השטן מגן העדן כתוצאה מגאוותו. בתרגומים הנוצריים של התנ"ך תורגם הצירוף "הֵילֵל בֶּן-שָׁחַר" ככינוי לכוכב השחר. בשל כך, פירשו הנוצרים את המילה "הילל" כשם פרטי של ישות מיתולוגית כלשהי שזוהתה עם "כוכב בוקר בן אור" שהיה כינוי של האל לוציפר "נושא האור" במיתולוגיה הרומית. הירונימוס הקדוש מפרש גם את השם הילל בן שחר כשמו של המלאך שהיה קודם מבריק כמו כוכב השחר וכעת מילל בזמן נפילתו ארצה. הוא מסתמך על דבריו של לוקאס האומר "ראיתי את השטן הנופל כברק מהשמים" (לוקאס י,18).
מקורות ומסורות > נפילת המלאכים ומנהיגם לוציפר (השטן)

על-פי מסורת נוצרית מאוחרת יחסית, לוציפר נחשב כמי שהיה במקור אחד ממלאכיו הבכירים ביותר של האל, היפה והחכם שבהם, והממונה על מקהלת המלאכים. ברגע מסוים, קבוצה של מלאכים ובראשם לוציפר חטאו נגד אלוהים. כעונש על חטא זה לוציפר והמלאכים החוטאים הושלכו מהשמיים (מגן העדן) ארצה. כאן המלאכים הפכו לשדים (diaballein ביוונית, כלומר מאשימים, קטגורים) ואילו לוציפר הפך לשטן שפירושו - עומד כנגד, קטגור, מלשין. ייתכן שסיפור זה הושפע מסיפורו של פאתון, שהתרסק לאדמה לאחר שניסה לרכב במרכבתו של אביו, אל השמש, בניגוד לרצונו, מסיפורו של הפייסטוס, שהושלך לארץ על ידי זאוס, או מסיפורו של איקרוס, שנפל לים לאחר שכנפי השעווה שלו נמסו. על מהות החטא שלוציפר ומלאכיו חטאו היו ויכוחים רבים במסגרת התאולוגיה הנוצרית. הרי אלוהים לא היה יכול לברוא אותם חוטאים, עקב שלמותו הרוחנית המוחלטת. בועידת לטראנו הרביעית שכונסה בשנת 1215 על ידי האפיפיור אינוצנסיוס השלישי הוחלט ש"אלוהים יצר את השטן ואת השדים טובים מטבעם אך הם עצמם ומרצונם הפכו לרעים". משהפכו לרעים הם חטאו. לפי הגרסה המקובלת ביותר הם חטאו בחטא הגאווה ולוציפר רצה לתפוס את מקומו של אלוהים בעזרת מלאכים שתמכו בו (סוג של הפיכת חצר). השוללים גרסה זו טוענים שהוא לא רצה להיות אלוהים בעצמו אלא להיות שוה ערך לאלוהים. גרסה מאוחרת יותר טוענת שלוציפר ומלאכיו סירבו להוראתו של אלוהים להתייחס לבנו ישו, שהפך לבשר ונהרג על הצלב, כחלק מהאל. בכל מקרה, אלוהים שלח את המלאך מיכאל, שלאחר מלחמה קשה ניצח את לוציפר ועוזריו (חזון יוחנן יב, 7-8) והם הושלכו ארצה.
על-פי האמונה הנוצרית, מלחמתו המתמשכת של לוציפר - השטן באלוהים נחשבת להיות מקור כל הרוע, הצרות והייסורים עלי אדמות, וצפויה להסתיים רק ביום הדין. הוא זה שפיתה, בדמות הנחש את אדם וחוה לאכול מפרי עץ הדעת (השטן הוא הנחש הקדמון, ראו חזון יוחנן יב, 9), והוא זה שממשיך לפתות את בני-האדם לסטות מדרך הישר על ידי ניצול חולשותיהם, תאוותיהם וגאוותם.